**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2017. március 7-én (kedden) délelőtt 09.00 órakor megtartott nyílt ülésen.

**Jelen vannak:** Valyon László FIDESZ-KDNP polgármester

Ábelovszki Csaba alpolgármester

Tar Zoltán képviselő

Pétervári István képviselő

Gulyás Benedek képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi osztályvezető

Szalai Katalin jkv.

Lakosság részéről jelen vannak:

Meghívott:

Pap János az Egri Rendőrkapitányság Pétervásárai Rendőrőrs parancsnoka

**Valyon László FIDESZ-KDNP polgármester**

Köszönti az ülés résztvevőit, bejelentette, hogy az ülés határozatképességét. Az ülést megnyitja. Javasolja a meghívón feltüntetett napirendi pontok megtárgyalását.8. napirendi pontunk van. A képviselők ezt a javaslatot egyhangúan elfogadták.

**NAPIRENDI PONTOK**

1. **Az Egri Rendőrkapitányság Pétervásárai Rendőrőrsének beszámolója Ivád Község közrend-közbiztonságának helyzetéről.**
2. **Az önkormányzat kitüntetési rendeletének megtárgyalása**
3. **Az önkormányzat szociális rendelete módosításának megtárgyalása**
4. **Az Ivádi Napköziotthonos Óvoda Alapító Okiratának módosítása**
5. **Az Ivádi Napköziotthonos Óvoda nyári zárva tartásának megtárgyalása**
6. **„Humán szolgáltatások fejlesztése szemléletében” című EFOP-1.-5.-3.-16 kódszámú pályázaton való indulás megtárgyalása**
7. **A savanyító üzem működésével kapcsolatos együttműködési megállapodás megtárgyalása**
8. **Kérdések, interpellációk**

**Valyon László** **FIDESZ-KDNP polgármester**

Térjünk rá a napirendi pontok megtárgyalására. Első napirendi pontunkaz Egri Rendőrkapitányság Pétervásárai Rendőrőrsének beszámolója Ivád Község közrend-közbiztonságának helyzetéről.

1. **napirendi pont**

**Az Egri Rendőrkapitányság Pétervásárai Rendőrőrsének beszámolója Ivád Község közrend-közbiztonságának helyzetéről.**

**Valyon László** **FIDESZ-KDNP polgármester**

Az anyagot mindenki megkapta. Szerencsére Ivádon nem sok probléma van.

Megkérte Pap János r.alezredes őrsparancsnokot, hogy tájékoztassa a képviselőket Ivád község közrend-közbiztonságának helyzetéről.

**Pap János r. alezredes őrsparancsnok**

Köszöntött mindenkit.

A beszámolóhoz annyit tennék hozzá, hogy nem mindenhol ilyen rózsás a helyzet, mint Ivádon, amellett, hogy egy folyamatosan javuló közbiztonságról tudunk beszélni. Ebben a beszámolóban az ügyészség által is jóváhagyott ügyek vannak. Mivel az számít bűncselekménynek, amit az ügyészség annak nyilvánított. Az adatok ami a beszámolóban vannak, azok az ügyek, amikről a rendőrségnek tudomása van.

Mind ezek mellett el kell mondjam, hogy 20 település tartozik hozzánk. Minden település más. Jellemzően a lakosság összetétele határozza meg a bűncselekményeket. Nagy félelmünk volt a Járások létrehozása miatt, mert hozzánk kerültek olyan területek is amik nagyon problémások voltak. Körzeti megbízotti feladatokat is átcsoportosítottuk, a problémás területeket megerősítettük.

A Pétervásárai állományunk nagyon fiatal, tapasztalatlan. Szerencsére van még egy-két olyan kolléga, akik régebben szolgálnak nálunk 8-10 éves szolgálati idővel rendelkeznek és azoktól tudnak tanulni. Hozzátartozik a megelőzéshez az, hogy a települések létrehoztak önkéntes szervezeteket, polgárőrséget, és kamera rendszereket is telepítettek. Ezek sokat segítenek a közbiztonság javulásában.

Ivád szerencsére rendezett kis falu. Beszélgettem emberekkel és jól érzik itt magukat a lakosok.

A „falu rosszait” nyilván tartjuk, oda figyelünk rájuk. Nagyon jó a kapcsolat a polgármesterrel, mert bármi van, azonnal szól. Ha idegenek járnak sűrűbben a faluba, vagy ha idegenek költöznek itt a kis faluban mindjárt nyomon lehet követni.

Bíró Péter a körzeti megbízott az elmúlt éjjel Pétervásárán az ital nagykereskedelemi üzletnél fogott el egy betörőt. Sok esetben pitiáner bűnügyekről van szó.

Ha valakinek van kérdése tegye fel nyugodtan. Ha tudok akkor megválaszolok most, de ha olyan kérdés van amire most nem tudok választ adni, akkor arra 30 napon belül írásban adok választ.

**Valyon László** **FIDESZ-KDNP polgármester**

Úgy gondolom ezt a beszámoló először fogadjuk el, aztán a kérdéseket feltesszük.

Kérem, hogy, aki elfogadja a pétervásárai rendőrőrs beszámolóját, az kézfelnyújtással szavazzon.

A jelenlévő képviselők egyhangúlag kézfelnyújtással elfogadták az Egri Rendőrkapitányság Pétervásárai Rendőrős beszámolóját Ivád Község Közrend-közbiztonságának helyzetéről.

**Ivád Község Önkormányzat Képviselőtestületének 7/2017.(III.7.) határozata**

Ivád Község Önkormányzatának Képviselőtestülete az Egri Rendőrkapitányság Pétervásárai Rendőrőrsének Ivád község közrend-közbiztonsági helyzetéről szóló beszámolóját megtárgyalta és azt elfogadta.

Határidő: azonnal

Felelős: Valyon László polgármester

**Valyon László** **FIDESZ-KDNP polgármester**

Én is úgy gondolom, hogy Ivád közrendje és közbiztonsága jó. Pár alkalommal kértünk segítséget, amit azonnal meg is adtak. Ezt szeretném megköszönni.

Tavaly volt, hogy a Dózsa útra ideköltöztek új lakók, azokhoz állandóan jöttek-mentek a rokonok, mindenféle autókkal, motorokkal. De mivel nagyon sűrűn megjelentek a rendőrök ezért már csak nagyon ritkán jönnek.

Nekem volna kérdésem a következővel kapcsolatban:

A településre mostanában a fa árukat szállító teher autók bejárnak, mindannak ellenére, hogy a teherautóval behajtani tilos tábla ki van téve. A lakosok már szóltak és volt, aki le is fényképezte a teherautókat. A fényképekkel mit tudunk tenni. Szabályos-e ez a feljelentéshez?

**Pap János r. alezredes őrsparancsnok**

Ez a probléma nem új keletű. Felvetődött, hogy ezek az autók, akik az erdőben kitermelt fát elszállítják, máshol is el tudnák-e szállítani.

Van olyan, ahol a kaszálókon, vagy magántulajdonú legelőkön keresztül viszik a fát, a teher autók. Ez nagy kárt okoz és környezet szennyező is.

Az Erdészet figyelmét felhívtuk arra, hogy ne használják a faluban az utat, mert itt van olyan föld út, ahol el tudják szállítani a kitermelt fát. Átmenő forgalomként szabálytalan használni ezen önkormányzati utakat. Ez szabálysértést valósít meg. A fénykép felvételt, ha beküldik a rendőrségre, minden esetben a készítő nevét is szerepeltetni kell, és hogy mikor, hol készítette a felvételt. Ezt le kell írni. Ez a része problémás. A fotót legjobb, ha a rendőr készíti. Bizonyítani tudni kell, hogy pontosan hol és mikor készült a fotó. Térfigyelő kamerával könnyű a helyzet, mert azt mi is le tudjuk kérni és az bizonyító erővel bír.

**Gulyás Benedek képviselő**

Egy pár szót szeretnék mondani. A testületi tagokkal a munkaértekezleten is volt erről szó. Több esetben láttam már, hogy most már egyre többen kerülik ki a falut. Mivel híre ment, hogy figyeljük az utat. Arra van-e lehetőség, hogy én mint testületi tag felelősséget vállalok egy fényképért?

**Pap János r. alezredes őrsparancsnok**

Ha behozza a rendőrőrsre és leírja, hogy mikor, hol készítette és leírja azt is, hogy maga készítette, akkor ezt el tudjuk fogadni. A feljelentést mi készítjük el, de leírjuk, hogy ki hozta be a képet és mikor.

**Abelovszki Csaba alpolgármester**

A földutak nagy része magántulajdonban van. A tulajdonosokkal kellene megegyezni az erdőgazdálkodóknak, hogy hol vigyék be a fát.

**Gulyás Benedek képviselő**

Feltételezem, hogy a mezőgazdasági járművekre nem vonatkozik a faluban lévő tábla.

Ezekkel a táblákkal áthajthatnak-e a mezőgazdasági járművek? Nem a helyi forgalomra, hanem az átmenő forgalomra.

**Dr. Varga Attila jegyző**

Súlykorlátozó táblát lehetne kiegészítőként oda tenni.

Erre van egy rendeleti forma. Ebben benne van, hogy lehet behajtási engedélyt kérni, a súlykorlátozás miatt. Ezt a rendeleti mintát át tudnám formálni Ivád településre, és ha gondoljátok és következő testületi ülésen meg is tárgyalnátok.

**Valyon László** **FIDESZ-KDNP polgármester**

Következő napirendi pontunk az önkormányzatkitüntetési rendeletének megtárgyalása.

**2. napirendi pont**

**Az önkormányzat kitüntetési rendeletének megtárgyalása**

**Valyon László** **FIDESZ-KDNP polgármester**

A munkaértekezleten javasolta Gulyás képviselő, hogy Ivád díszpolgára címet adományozzunk. A jegyző Úr alaposan előkészítette a rendeletet.

Kérem, hogy tájékoztassa a képviselőket.

**Dr. Varga Attila jegyző**

Pétervásárának és Váraszónak is van ilyen rendelete. A rendeletben 2 fajta kitüntetés lenne, a díszpolgári cím és az Ivád községért kitüntető cím. A díszpolgári címet 3 évente egyszer lehetne adni. Oklevelet kapnak. Ha ajándékot akartok adni, azt bele lehet tenni a rendeletbe, és leszabályozni az összeget, vagy ajándék tárgy legyen, vagy vásárlási utalvány is lehet, amit adományoztok. Pluszban plakettet is lehet adni.

**Valyon László** **FIDESZ-KDNP polgármester**

Én úgy gondolom, hogy plakettet kellene adni a díszpolgári cím mellé. Az Ivádért kitüntető cím mellé is egy plakett az oklevél mellé. A plakett maradandó lenne.

**Gulyás Benedek képviselő**

Lehessen elhunytaknak is kitüntető címet is adni. Az, hogy három évente lehessen adni, mint időkorlát kikötése indokolatlan. A testület el tudja dönteni, hogy ki az, aki érdemes rá és mikor. Vegyük ki az időkorlátozást.

A plakett adományozandó: a díszpolgári cím jutalma erkölcsi kitüntetés legyen, ne járjon pénzjutalommal a rendeletben ne legyen kikötve a plakett, ez indokolatlan. Szép keretezett díszoklevelet kapjon és egy igazolványt. Amennyiben most elfogadjuk a rendeletet, lenne javaslatom és szeretnék erről beszélni.

Nekem 4 jelöltem lenne a címre. Az első Ivády Kázmér és Ivády Gyula bácsi. Ők mind a ketten 56-osok. Gyula bácsi diákként 56-os eseményekbe benne volt Egerben.

**Valyon László** **FIDESZ-KDNP polgármester**

Előbb fogadjuk el a rendeletet szerintem és aztán foglalkozzunk a címek odaadásáról és arról is, hogy kinek.

**Dr. Varga Attila jegyző**

Ha a rendelet megvan, akkor majd határozatban eldöntitek, hogy milyen alkalomkor adjátok oda és arra is, hogy kinek adományozzátok a címeket.

**Valyon László** **FIDESZ-KDNP polgármester**

A három évet azt vegyük ki azzal én is egyet értek. Nem tudjuk, hogy évek múltán milyen testület lesz. A plakettet hagyjuk benne, ne csak egy igazolványt.

**Gulyás Benedek képviselő**

Még egy dolog van. A díszoklevélen ne csak a jegyző és a polgármester aláírása legyen rajta, hanem a képviselőké is. A tanúsító igazolványon a polgármester és a jegyző.

**Valyon László** **FIDESZ-KDNP polgármester**

Rendben van! Akkor a módosításokkal, hogy elhunyt is kapjon, az időintervallum módosításával mindenki egyetért.

Valamint megkérdezem, hogy plakett legyen-e a díszpolgári cím mellé?

**Gulyás Benedek képviselő**

Én nem fogadom el a plakettet ebben az egyben nem értünk egyet.

**Valyon László** **FIDESZ-KDNP polgármester**

A többi képviselő elfogadja?

**Abelovszki Csaba alpolgármester**

Legyen plakett

**Tar Zoltán képviselő**

Adjunk plakettet

**Pétervári István képviselő**

Legyen plakett

**Valyon László** **FIDESZ-KDNP polgármester**

Tehát akkor vegyük bele a rendeletbe a plakettet is.

Én javaslatom az, hogy egy munkaértekezleten tárgyaljuk meg a módosításokat, és ezeket a javaslatokat adjuk át a jegyző urnak, aki a következő testületi ülésre készítse el végleges rendeletet.

Aki ezzel egyetért az kézfelnyújtással szavazzon.

A jelenlévő képviselők egyhangúlag kézfelnyújtással elfogadták a polgármester javaslatát.

**Ivád Község Önkormányzat Képviselőtestületének 8/2017.(III.7.) határozata**

Ivád Község Önkormányzatának Képviselőtestülete azönkormányzat kitüntetési rendeletének elfogadását elnapolja, és felkéri a jegyzőt, hogy a képviselőtestületi tagok által javasolt módosításokkal a következő testületi ülésre terjessze be a rendeletet.

Határidő: értelem szerint

Felelős: Dr. Varga Attila jegyző

**Valyon László** **FIDESZ-KDNP polgármester**

Térjünk át a harmadik napirendi pont megtárgyalására az önkormányzat szociális rendelete módosításának megtárgyalása

1. **napirendi pont**

**Az önkormányzat szociális rendelete módosításának megtárgyalása**

**Valyon László** **FIDESZ-KDNP polgármester**

Megkérem a jegyző urat, hogy tájékoztassa a képviselőket a rendelet módosítás okairól.

**Dr. Varga Attila jegyző**

A szociális rendelet módosítására azért volt szükség, mert az étkezési térítési díjak emelkedtek, az Aranykapu térítési díjak is változtak. A lakhatási támogatás beadása miatt is módosítani kell.

Úgy illette meg a kérelmezőt, hogy a beadás hónapjában már járt. Volt olyan, aki odaköltözött és már aznap beadta kérelmét. Tehát nem is lakott ott egész hónapban és megkapta a lakhatási támogatást. Ez úgy módosul, hogy a beadást követő hónap első napjától lesz jogosult rá az ügyfél. Erre lesz átállási időszak.

**Valyon László** **FIDESZ-KDNP polgármester**

Aki az önkormányzat szociális rendeletének módosítását elfogadja kérem szavazzon!

A képviselők egyhangúlag kézfelnyújtással elfogadták az önkormányzat szociális rendeletének módosítását

**Ivád Község Önkormányzata Képviselőtestületének**

**2/2017. (III. 8.) önkormányzati rendelete**

**Ivád Község Önkormányzat Képviselő-testületének**

**a pénzbeli és természetbeni támogatások rendszeréről,**

**valamint a személyes gondoskodást nyújtó szociális és gyermekjóléti ellátási formák szabályairól szóló 5/2015. (II.25.) önkormányzati rendelet módosításáról**

Ivád Község Önkormányzata Képviselőtestülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, 132. § (4) bekezdés g) pontjában, valamint a gyermekek védelméről és a gyámügyi igazgatásról szól 1997. évi XXXI. törvény 29. §-ában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. (1) bekezdés 8. és 8a. pontjában meghatározott feladatkörében eljárva a következőket rendeli el:

**1. §**

A R. 12. § (2) bekezdése helyébe az alábbi rendelkezés lép:

„(2) A lakhatási támogatás a kérelmezőt a kérelem benyújtását követő hónap első napjától illeti meg.”

**2. §**

A R. 28. § (4) bekezdése helyébe az alábbi rendelkezés lép:

(4) Az étkeztetés napidíja: 563,- Ft/adag+ÁFA.

**3. §**

A R. 29. § (2) bekezdése helyébe az alábbi rendelkezés lép:

„(2) A házi segítségnyújtás intézményi térítési díja 750 Ft/óra, a szociálisan nem rászoruló esetén 4.800,-Ft/óra.”

**4. §**

A R. 31. § (2) bekezdése helyébe az alábbi rendelkezés lép:

„(2) A jelzőrendszeres házi segítségnyújtás térítési díja 75 Ft/nap, szociálisan nem rászoruló esetén 210 Ft/nap.”

**5. §**

(1) E rendelet – a (2) bekezdésben foglaltak kivételével - 2017. március 1-jén lép hatályba.

(2) E rendelet 1. és 2. §-ai 2017. április 1-jén lépnek hatályba, az 1. § rendelkezéseit ezen időpontot követően indult ügyekben kell alkalmazni.

Ivád, 2017. március 7.

**Valyon László Dr. Varga Attila**

**FIDESZ-KDNP jegyző**

**polgármester**

**Valyon László** **FIDESZ-KDNP polgármester**

Kérem térjünk át a negyedik napirendi pont megtárgyalására.

1. **napirendi pont**

**Az Ivádi Napköziotthonos Óvoda Alapító Okiratának módosítása**

**Dr. Varga Attila jegyző**

A kincstár felhívta a figyelmet, hogy egy kormányzati funkció nem volt belevéve és a formátuma sem volt megfelelő. Alapjába véve nem változott. Ennyi lett volna a módosítás.

**Valyon László** **FIDESZ-KDNP polgármester**

Akkor megkérdezem a képviselőket, hogy elfogadják-e az óvoda alapító okiratának módosítását?

A jelenlévő képviselők egyhangúlag elfogadták az óvoda alapító okiratának módosítását

**Ivád Község Önkormányzat Képviselőtestületének 9/2017.(III.7.) határozata**

Ivád Község Önkormányzat Képviselő-testülete megtárgyalta az Ivádi Napköziotthonos Óvoda Alapító Okiratának módosítását, és azt a melléklet szerinti tartalommal elfogadta.

Felkéri a testület a jegyzőt, hogy gondoskodjon az Alapító Okirat egységes szerkezetbe foglalásáról, és a törzskönyvi nyilvántartásban való átjegyzéséről.

Határidő: azonnal

Felelős: Valyon László polgármester,

Dr. Varga Attila jegyző

**Valyon László** **FIDESZ-KDNP polgármester**

Térjünk át az ötödik napirendi pontra az Ivádi Napköziotthonos Óvoda nyári zárva tartásának megtárgyalása

1. **napirendi pont**

**Az Ivádi Napköziotthonos Óvoda nyári zárva tartásának megtárgyalása**

**Valyon László** **FIDESZ-KDNP polgármester**

A vezető óvónőt megkértem, hogy a nyári szünidőről tájékoztasson, hogy hogyan tervezték meg. A szülőkkel is egyeztették, a szülők aláírták. 2017. július 27-2017. szeptember 3. közötti időszakban lesz a nyári szünet.

Az óvónőknek nincs ennyi szünete, mert ők a nyári szünetben is felkészülnek az új tanévre.

Kérem, hogy, aki ezt elfogadja szavazza meg.

A jelenlévő képviselők egyhangúlag kézfelnyújtással megszavazták az ivádi napköziotthonos óvoda nyári zárva tartásának időpontját

**Ivád Község Önkormányzat Képviselőtestületének 10/2017.(III.7.) határozata**

1. Ivád Község Önkormányzat Képviselő-testülete az ivádi Napköziotthonos Óvoda nyári zárva tartását 2017. július 27.-től – 2017. szeptember 3-ig határozza meg.

2. A Képviselőtestület felhívja az óvodavezető figyelmét arra, hogy az 1. pontban meghatározott időpontról a szülőket legkésőbb 2017. március 10-ig tájékoztassa.

Határidő: 2017. március 10.

Felelős: óvodavezető

**Valyon László** **FIDESZ-KDNP polgármester**

Térjünk át a hatodik napirendi pontra a „Humán szolgáltatások fejlesztése szemléletében” című EFOP-1.-5.-3.-16 kódszámú pályázaton való indulás megtárgyalása

1. **napirendi pont**

**„Humán szolgáltatások fejlesztése szemléletében” című EFOP-1.-5.-3.-16 kódszámú pályázaton való indulás megtárgyalása**

**Valyon László** **FIDESZ-KDNP polgármester**

A 2017-es évben sok pályázat indul.

Az EFOP- 1-5-3-16 kódszámú pályázat központja Tarnalelesz, mivel ez konzorciumban van. Ez azért fontos most, mert ezt a fejlesztési osztályhoz kell továbbítani. Több pályázatnál is megkeresnek. A jegyző úrral én azonnal felveszem a kapcsolatot és egyeztetünk.

**Gulyás Benedek képviselő**

Miről szól ez a pályázat?

**Dr. Varga Attila jegyző**

Oktatás, rendezvények, előadások, foglalkozások megtartása. Tanfolyamok, ami a foglalkoztatást elősegíti. Közösség formáló előadások.

**Valyon László** **FIDESZ-KDNP polgármester**

Kultúra, oktatás, nyelvtanfolyamok. Hagyományok bemutatása.

Az önkormányzatnak a helyet kell biztosítani.

Aki egyetért a pályázaton való indulással kérem szavazzon.

A jelelévő képviselők egyhangúlag megszavazták az EFOP-1.-5.-3.-16 kódszámú pályázaton való indulást..

**Ivád Község Önkormányzat Képviselőtestületének 11/2017.(III.7.) határozata**

1. Ivád Községi Önkormányzata egyetért az EFOP-1.5.3-16 kódszámú „Humán szolgáltatások fejlesztése térségi szemléletben” elnevezésű konstrukció keretében benyújtani kívánt pályázattal, ennek megfelelően részt kíván venni a támogatási kérelem benyújtására és annak támogatása esetén a projekt megvalósítására irányuló konzorciumban. A Képviselőtestület támogatja, hogy a támogatási kérelem benyújtására és annak támogatása esetén a projekt megvalósítására irányuló konzorcium vezetője Tarnalelesz Községi Önkormányzat legyen.

A képviselőtestület felhatalmazza polgármesterét a beadandó pályázatnak a konzorcium tagjaival történő véglegesítésére, továbbá a pályázat határidőre történő benyújtására. A pályázathoz Ivád Községi Önkormányzat önrészt nem biztosít.

1. Ivád Községi Önkormányzat Képviselőtestülete felhatalmazza polgármesterét, hogy a pályázat beadására és megvalósítására vonatkozó konzorciumi megállapodást aláírja, a projekthez kapcsolódóan a szükséges jognyilatkozatokat megtegye, dokumentumokat aláírja, a támogatási igényt előkészítse, összeállítsa és benyújtsa, amennyiben szükségessé válik a pályázat hiánypótlásához kapcsolódó intézkedéseket megtegye, illetve a kapcsolódó Támogatási szerződést aláírja a Képviselőtestület utólagos tájékoztatása mellett.

Határidő: értelem szerint

Felelős: Valyon László

Ivád Község Polgármestere

Dr. Varga Attila

Pétervásárai Közös Önkormányzati Hivatal Jegyzője

**Valyon László** **FIDESZ-KDNP polgármester**

Térjünk át a hetedik napirendi pont megtárgyalására a savanyító üzem működésével kapcsolatos együttműködési megállapodás megtárgyalása

1. **napirendi pont**

**A savanyító üzem működésével kapcsolatos együttműködési megállapodás megtárgyalása**

**Valyon László** **FIDESZ-KDNP polgármester**

A savanyító üzemben megállapodást kötöttünk a Barnucz Plusz Kft-vel. A csomagoló gépet már megvettük. A betanulást Barnucz Endre biztosítja a Salgótarjáni üzemében. A dolgozók pár napra átjárnak hozzá megtanulni a fóliázási technikát. Valamint a Barnucz Endre a savanyítási folyamatokban is segít nekünk szakmai tanácsokat ad, ősszel is felkértük a receptúrák megadására. Erre kötöttünk megállapodást vele. ezt kellen elfogadnia a képviselő testületnek.

Kérem, hogy fogadjuk el az együttműködési megállapodás megkötését a Barnucz Plusz Kft-vel

A képviselők egyhangúlag elfogadták asz együttműködési megállapodás megkötését.

**Ivád Község Önkormányzat Képviselőtestületének 12/2017.(III.7.) határozata**

1. Ivád Község Önkormányzat Képviselő-testülete úgy dönt, hogy az önkormányzat által működtetett savanyító üzemben a savanyítási folyamatok ellenőrzésére és szakmai tanácsadásra együttműködési megállapodást köt a Barnucz Plussz Kft. 2363 Felsőpakony, Szabó E. u. 1. szám alatti céggel.

2. A Képviselőtestület felhatalmazza Valyon László polgármestert az Együttműködési Megállapodás aláírására.

Határidő: azonnal

Felelős: Valyon László polgármester

**Valyon László** **FIDESZ-KDNP polgármester**

Másik téma a savanyítóval kapcsolatosan, hogy a csomagolás miatt a nagy és kiskereskedelmi árakat is be kell szabályoznunk.

Azt két táblázatba foglaltuk. A kis kereskedelmi árakat itt alkalmazzuk a savanyító üzemben, ha a lakosság akar vásárolni lecsomagolt savanyúságot ez alapján számlázunk nekik.

A nagykereskedelmi árakat pedig a viszont eladóknál alkalmazzuk, valamint a közétkeztetésbe nagy hordós 200-220kg-os kiszerelésekben értékesítünk. Itt a piaci árakhoz kell igazodnunk és sajnos ez az árakat letöri. De ha van egy beszabályozott árlistánk, az árajánlatokat több helyre is el tudjuk küldeni. Valamint ez előírás is, ha ellenőrzést kapunk bármelyik szervtől ezt be kell tudnunk mutatni.

Kérem a képviselőket, hogy szavazzák meg a savanyító üzemben alkalmazandó árakat.

A jelenlévő képviselők egyhangúlag megszavazták a savanyító üzemben 2017. március 1-től alkalmazandó kis és nagykereskedelmi árakat.

**Ivád Község Önkormányzat Képviselőtestületének 13/2017.(III.7.) határozata**

Ivád Község Önkormányzat Képviselőtestülete, az Ivád, Gárdonyi G. út 444 hrsz. alatt működő savanyító üzemében 2017. évben előállított savanyított termékek árát, a melléklet szerinti árakon határozza meg.

Határidő: azonnal

Felelős: Valyon László polgármester

**Valyon László** **FIDESZ-KDNP polgármester**

Térjünk át a következő napirendi pont megtárgyalására az egyebek napirendi pontra.

1. **napirendi pont**

**Kérdések interpellációk**

**Valyon László** **FIDESZ-KDNP polgármester**

A jegyző Úr hozott egy anyagot néhai Kiss István 3248 Ivád, Hunyadi út 20. szám alatti lakos kamatmentes kölcsön tartozásának elengedéséről.

Ez a Kiss István itt lakott Ivádon 1996-ban volt kamatmentes kölcsöne az önkormányzatnál, ebből maradt 5.046.- Ft, amit nem fizetett ki. Ezt az összeget nem tudjuk már kezelni, ezt le kellene írni, mivel ez pénzügyileg nem fog máshogy rendeződni.

Kérem a képviselőket, hogy fogadjuk el a határozatot néhai Kiss István 5.046.- Ft-os kamat mentes kölcsön tartozásának elengedéséről

A jelenlévő képviselők egyhangúlag megszavazták az 5.046.- Ft-os összeg elengedéséről.

**Ivád Község Önkormányzat Képviselőtestületének 14/2017.(III.7.) határozata**

**1.** Ivád Község Önkormányzat Képviselőtestülete úgy dönt, hogy Kiss István 3248 Ivád, Hunyadi út 20. szám alatti – időközben elhunyt - lakos kamatmentes kölcsön tartozásából még fennálló 5.046,-Ft tartozását, a mai naptól elengedi, ezen összeg megfizetésére a kötelezettet, illetve örököseit nem kötelezi.

**2.** A Képviselőtestület felkéri a polgármestert és a jegyzőt, hogy intézkedjenek az elengedett tartozással kapcsolatos pénzügyi eljárás lefolytatásáról.

Határidő: azonnal

Felelős: Valyon László polgármester

Dr. Varga Attila jegyző

**Valyon László** **FIDESZ-KDNP polgármester**

Ez évben a járda és utak felújítására is újra kiírják majd a pályázatot.

Tavaly beadtuk a pályázatot a Dózsa út felső szakasza és az Ady Endre út felújítására, ezt elutasították, de az idén újra el kell indulnunk. Ezekről is most kellene határoznunk, hogy felhatalmazást kapjak a pályázatok beadására, amint az kiírják.

Kérem, hogy aki egyet ért azzal, hogy az Ivád Dózsa út felső szakaszát és az Ady Endre út felújítási pályázatát idén újra beadjuk az kézfelnyújtással szavazzon

A jelenlévő képviselők egyhangúlag megszavazták az önkormányzati tulajdonában lévő két útszakasz a Dózsa út felső szakasz és az Ady Endre út felújítására a pályázat benyújtását.

**Ivád Község Önkormányzat Képviselőtestületének 15/2017.(III.7.) határozata**

Tárgy: Pályázat benyújtása az önkormányzati feladatellátást szolgáló fejlesztések támogatására meghirdetett felhívásra, az önkormányzat tulajdonában lévő Ivád, Dózsa György utca (321 hrsz), továbbá az Ady Endre utca (48 hrsz) szilárd burkolatú útjainak felújítása érdekében

1./ Ivád Község Önkormányzatának Képviselő-testülete a helyi önkormányzatokért felelős miniszter és az államháztartásért felelős miniszter által az önkormányzati feladatellátást szolgáló fejlesztések támogatására közösen meghirdetett felhívásra, az önkormányzat tulajdonában lévő Ivád, Dózsa György utca (321 hrsz) szilárd burkolatú útjának egy szakasza (260 méter), továbbá az Ady Endre utca (48 hrsz) szilárd burkolatú útjának teljes szakasza (222 méter) felújításának a megvalósítása érdekében.

2./ A Képviselő-testület az 1./ pontban foglalt fejlesztési projekt bruttó költségét összesen **15.093.329,-Ft** összegben állapítja meg, amelyből a pályázat eredményes megvalósításához **12.829.330,-Ft** (85 %) mértékű támogatást igényel, illetve ehhez **2.263.999,-Ft** (15 %) saját forrást biztosít.

3./ A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2017. évi költségvetésében biztosítja.

4./ A Képviselő-testület megbízza Valyon László polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg.

Határidő: 2017. május 2.

Felelős: Valyon László polgármester

**Valyon László** **FIDESZ-KDNP polgármester**

Szeretném még elmondani, hogy március 15-én ünnepséget rendezünk a Művelődési Házban. Kérek mindenkit, hogy jelenjen meg délelőtt 10 órakor az óvoda udvarán lévő emlékművet is megkoszorúzzuk.

A közmunka program nagyon nehezen indult, nehezen kaptunk embereket. Elkezdtük a temető rendbetételét és az óvoda udvar kiegyengetését, füvesítését. A fűnyírásokat nagyon meg kell szerveznünk. Az eltervezett felújításoknál előzőleg munkaértekezleten majd megbeszéljük.

Aktívan be kell vonni magunkat is. Az embereket is össze kell hozni egy-két társadalmi munkát is be kell vállalni. Az alapanyagokat valahogy kiszorítjuk.

**Abelovszki Csaba alpolgármester**

Azt szeretném megkérdezni, hogy amit korábban beszéltünk, hogy a temetőben az I. világháborús emlékparkot kialakítjuk, azzal mi van?

**Valyon László** **FIDESZ-KDNP polgármester**

Felhívtuk a pályázat kiíróját és vázoltuk, hogy mit szeretnénk a temetőben az I. világháborús emlékpark kialakításánál.

Azt a választ kaptuk, hogy ez nem felel meg a pályázati előírásnak, mert ha emlékparkot szeretnénk kialakítani, azt a temetőn belül nem lehet. Ha volnának a temetőn kívül I. világháborús emlékművek sírhelyek ott ki lehetne alakítani, de a temetőben nem. Meglévő emlékmű felújítására lehetne esélyünk, de bizonyítottan az sincs nálunk Ivádon.

**Dr. Varga Attila jegyző**

A 23-as úttal kapcsolatosan közmeghallgatás lesz Bükkszenterzsébeten 2017. március 16-án. Ha valakinek problémája van az úttal el lehet menni.

**Gulyás Benedek képviselő**

Munkaértekezleten felvetettem, hogy a temetőnél a ravatalozó használati díjakat. Az urnás temetésnél, ne állítson ki az önkormányzat számlát, a ravatalozó díjaként. Volt olyan, ahol urnás temetés volt és ki lett állítva díj, ezt az önkormányzat fizesse vissza.

**Dr. Varga Attila jegyző**

Az önkormányzat nem a temettetőnek számláz, hanem a temetkezési vállalkozónak, aki viszont használja a temetőt, bemegy az autóval a temetővel, használja az áramot a temetőben, illetve az urnás temetkezésnél is használja a ravatolózót.

**Gulyás Benedek képviselő**

Én azt szeretném kérni, hogy ne kérjünk a temetkezési vállalkozótól pénzt, ha urnás temetés van.

**Dr Kerekes Tibor aljegyző:**

A temetőt a temetkezési vállalkozó akkor is használja, ha urnás temetés van. Áramot használ a ravatalozóból, illetve kiviszi az eszközöket a ravatolózóból.

**Gulyás Benedek képviselő**

Következő a csapadékvíz elvezetés. A Szentes Lászlóéknál elhaladó víz elvezetését meg kell oldani. Én úgy gondolom, hogy a Szentes Laci házánál szükség van vízelvezető árok megépítésére. Azt nem Szentes Laci mondja meg, hogy árok lesz-e a háza mögött vagy sem. Terveztessük meg! Kérjünk szakembert!

Az 56-os emlékműnél van-e már valami?

**Valyon László** **FIDESZ-KDNP polgármester**

Vízúgyi mérnököt kell fogadni, aki kiméri, hogy hol van szükség vízelvezető árokra. Reméljük, hogy tudunk a pályázaton indulni a csapadék víz elvezetés megoldásában, és ez a probléma is meg fog oldódni.

Az 56-os emlémű pályázatunkat elkészítettük, pozitívan bírálták el a pályázatunkat. Annyit kértek, hogy 3D-ben is küldjük el a terveket és ezt meg is tettük.

**Valyon László** **FIDESZ-KDNP polgármester**

Megkérdezte, hogy van-e valakinek kérdése, javaslata.

Mivel nem volt a nyílt ülést bezárta.

**K.m.f.**

**Valyon László Dr. Varga Attila**

**FIDESZ-KDNP jegyző**

**polgármester**